

"IF YOU THINK YOU ARE TOO OLD TO ROCK 'N' ROLL, THEN YOU ARE…"

- Lemmy Kilmister (1945-2015)

"BUT I'M LOOKING FOR A BETTER WAY, SOMETHING IN MY LIFE

NOTHING EVER SEEMS TO SATISFY

I REACH MY HANDS OUT TO THE SKY

AND I'LL BE CLIMBING THE REST OF MY LIFE…"

- Tom Keifer [image: ][image: ]

"Still Climbing" ★ Still Climbing (1994)


[image: ]





HAUTOMAATTI

En minä perin pohjin, enkä tolkullakaan rustaa

vaan sanoilla viittaan, puen ajatusteni arvoituksia

Valtataistelussaan

kirjaimet kilpailevat suosiosta selitykseen

Puolesta en ole, enkä vastaan

Pikemminkin päinvastoin




NUIJASOTA

Toisinaan on kuin astuisi keskikesän kusiaispesään

Äänensävyt antavat ymmärtää

että jokainen haluaa enemmän mitä tarjotaan

Puheen tuulessa kansankynttilä lepattaa

Saisiko enemmän vertaistukea, jos kasvattaisi hennot viikset?

Sälekaihtimien välistä aamunkoitto valaisee pellon

Taistelutantereella kukkii lempikasvi,

oljenkorsi

Sotilas se on

joka eniten rauhaa arvostaa

Vanavedessä opettaja




PENIKKATAUTI

Kulttuurinen odotus on synnynnäisesti traumatisoiva

Ovi paukkuen saavutte myöhässä oppitunnille

Yksi mustavalkoinen persoona

ja toinen

enimmäkseen musta

Sen tähden varmaan tarinannekin

joka kerta värikynää täynnä

Pitäisi jo soittaa äideillenne

muttei tee mieli

kun ylityö tulee korvista

ja suurin hulluus

napanuoran kautta




TAIDETTA ISOLLA PEELLÄ

Potentiaali joutuu kiusaukseen

kun kyvykkyys madaltaa

ylimielisyyden aitaa

Arvosanaksi jää tavan takaa

pelkkä aikomus

Tässä tuoksinassa ei tuomita mahdollisella

vaan sen perusteella

mitä kukin tuo pöytään

Yhden hosuessa seuraava jo kiiruhtaa,

ja harvemmin kukaan koskaan voittaa

Osapuolet vain häviävät

toinen toistaan hitaammin

Niin vietävän helposti

niistä vähiten tiedetään

jotka eniten tekevät




(P)AARIA

Tiedän olevani viisastelija

mutta tämä pedagoginen ympäristö saa sen aikaan

Henkisesti kuseskellaan

kasvatuksen kautta

toistemme lahkeille ja

kivenkovaan intetään

että rankkasatoi

Luotua kaaosta käytämme todisteena muutostarpeesta

Kärsivällisyydelläkin on parasta ennen -päiväys

Eikä ole reilua, jollei ole kaikille epäreilu




ILOWATTI

Nostaneet taas sähkönsiirtoa

Syyksi kertovat laitoksen monipuolistuneen

Viekää tuhkatkin pesästä!

Säästänpä saatana nuohoojassa

